બાંગ્લાદેશના ઝડપી બોલર રૂબેલ હોસેન પર ક્રિમિનલ કેસ નોંધાઈ ચૂક્યો છે. 2015 વર્લ્ડ કપના થોડા મહિના પહેલાં બાંગ્લાદેશની એક્ટ્રેસ નજનીન અખતરે રૂબેલ પર બળાત્કારનો કેસ નોંધાવ્યો હતો. એક્ટ્રેસનો આરોપ હતો કે, રૂબેલે તેની પર લગ્નની લાલચ આપીને બળાત્કાર ગુજાર્યો હતો. કેસ નોંધાયા બાદ રૂબેલની ધરપકડ કરવામાં આવી હતી, પરંતુ બાદમાં વર્લ્ડ કપમાં ભાગ લેવા માટે તેને જામીન આપવામાં આવ્યા. વર્લ્ડ કપમાં બાંગ્લાદેશે સારું પ્રદર્શન કર્યું હતું અને તેથી બાદમાં એક્ટ્રેસે કેસ પાછો ખેંચ્યો હતો.